Республика башлығы һүҙҙәренсә , Башҡортостан хөкүмәтенә һуңғы ваҡытта ҡабул ителгән пландарҙы яңынан ҡарау , шул иҫәптән ил Президенты Указында билдәләнгән милли үҫеш маҡсаттарын , йүнәлештәрҙе һәм күрһәткестәрҙе иҫәпкә алып , 2030 йылға тиклемге Стратегияға , тармаҡлы дәүләт программаларына , Республика адреслы инвестиция программаһына төҙәтмәләр индерә башлау зарур . 2024 йылға ҡәҙәр республика дәүләт программаларына һалынған параметрҙар һәм саралар ҙа ошо йәһәттән тикшерелергә тейеш .